Dinamo București s-a calificat în Final Four-ul EHF European League la handbal masculin, iar formația antrenată de Xavier Pascual a aflat cu cine se va duela în jocul următor.
Dinamo va juca împotriva lui SG Flensburg-Handewitt în semifinalele EHF European League
După succesul răsunător împotriva danezilor de la Skjern (scor 38-34, după 28-27 în manșa tur), Dinamo a obținut calificarea în Final Four-ul EHF European League.
Vineri a avut loc tragerea la sorți, iar „dulăii” vor juca cu SG Flensburg-Handewitt în semifinale.
În cealaltă semifinală se vor duela Rhein-Nekar Lowen și Fuchse Berlin.
Meciul lui Dinamo va avea loc pe data de 25 mai, la Hamburg.
Celelalte echipe calificate în semifinale sunt Fuchse Berlin (33-33 şi 37-30 cu HBC Nantes), SG Flensburg-Handewitt (41-30 şi 28-29 cu IK Savehof) şi Rhein-Nekar Lowen (32-29 şi 28-29 cu Sporting CP).
De știut:
- Campioana Dinamo Bucureşti a mai jucat semifinale, în această competiţie, în 2004. „Dulăii” au fost eliminați la acea vreme de BM Altea.
- Turneul Final Four va avea loc la Hamburg, în perioada 25-26 mai, cu prima zi rezervată semifinalelor şi cea de-a doua zi rezervată finalelor European League, pentru bronz şi pentru trofeu.
- Fuchse Berlin este deţinătoarea en-titre a trofeului.